Diari Oficial de la Generalitat Valenciana


Sumari del DOGV 327, del 10-01-1986 (1986/805558)

ORDRE de 27 de desembre de 1985, de la Conselleria de Treball i Seguretat Social, per la qual es concedeix una ajuda a les Organitzacions Sindicals de Treballadors que obtingueren representants sindicals en l'àmbit de la Comunitat Autònoma Valènciana en les eleccions de 1982.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   327

Data del DOGV
:   10-01-1986

Secció del DOGV
:   ALTRES DISPOSICIONS

Número del document
:   1986/805558


Data del document
:   27-12-1985

Organisme emissor
:   Conselleria de Treball i Seguretat Social

Tipus de document
:   Ordre

Ordre de 27 de desembre de 1985, de la Conselleria de Treball i Seguretat Social, per la qual es concedeix una ajuda a les Organitzacions Sindicals de Treballadors que obtingueren representants sindicals en l'àmbit de la Comunitat Autònoma Valenciana en les eleccions de 1982.  
Comptant amb la dotació econòmica oportuna, segons la modificació pressupostària pertinent, aprovada per la Conselleria d'Economia i Hisenda, per la qual s'autoritza l'habilitació d'un crèdit de 73.792.912 pessetes (disset milions quatre-centes cinc mil vuit-centes seixanta-set pessetes), en l'aplicació pressupostària 65.36.281.867, destinat a subvencionar Institucions que aborden activitats de promoció i defensa dels interessos socials i econòmics dels treballadors, i atés que els Sindicats dels Treballadors i les Organitzacions Sindicals tenen conferida per la Constitució la consecució d'aquestes finalitat, sense cap mena de distinció, segons que ha declarat el Tribunal Constitucional en les Sentències de 14 i 22 de febrer de 1985, aquesta Conselleria de Treball i Seguretat Social, seguint el criteri objectiu basat en la proporcionalitat dels resultats obtinguts en les eleccions a representants dels treballadors en les empreses, celebrades en l'any 1982, ha determinat una ajuda econòmica a tots aquells Sindicats i Organitzacions Sindicals que aconseguiren representants sindicals en l?àmbit territorial de la nostra Comunitat Autònoma, i ho hagen sol·licitat per escrit.   
Es per això que serviran de base els resultats electorals publicats per Resolució de 10 de març de 1983, de l'Institut de Mediació, Arbitratge i Conciliació (BOE de 16-3-83), actualitzats per l'Organisme esmentats segons que preveu l'apartat segon de la Disposició Transitòria de la Llei 32/1984, de 2 d'agost, per la qual es prorroga el mandat als representants sindicals, que era en vigor en la data de publicació de la Llei esmentada   
En atenció d'aquests motins, i fent ús de les atribucions que em confereix el Decret 37/1984, de 2 d'abril, i l'article 12 de la Llei de Pressupostos de la Generalitat Valenciana, i disposicions concordants, he ordenat:   
Article primer  
Concedir una ajuda per import de 60.508.987 pessetes (disset milions quatre-centes cinc mil vuit-centes seixanta-set pessetes), amb càrrec a l'aplicació pressupostària 12.06.982.181 d'aquesta Conselleria, a cada un dels Sindicats de Treballadors o Organitzacions Sindicals que han sol·licitat la subvenció, en proporció al nombre de representants dels treballadors al si de les empreses, obtinguts en l'àmbit territorial de la Comunitat Valenciana en les eleccions celebrades en l'any 1982, i els resultats de les quals foren publicats per l'Institut de Medicació, Arbitratge i Conciliació, en la Resolució de 10 de març de 1983, i que han estat actualitzats per l'Organisme esmentat, en virtut del que preveu la Llei 32/1984.   
Article segon  
Tenint en compte el nombre total de Delegats obtinguts per cada Central Sindical que ha sol·licitat la subvenció i l'import total del crèdit destinat en aquesta finalitat, la quantia total de l'ajuda per Delegat resulta 2.733,95 pessetes.   
Article tercer  
Tenint en compte les ajudes rebudes per les Centrals Sindicals Unió General de Treballadors i Comissions Obreres, la distribució definitiva de les ajudes a què fa referència aquesta Ordre, en base al nombre de Delegats, és la següent:  
UNIO GENERAL DE TREBALLADORS 8.155.979 Pts  
COMISSIONS OBRERES 7.442.749 Pts  
UNIO SINDICAL OBRERA 1.697.781 Pts  
CONFEDERACIO NACIONAL DE TREBALLADORS 109.358 Pts  
 TOTAL 48.349.143 Pts   
Article quart  
Ordenar la pràctica des tràmits necessaris per a la immediata transferència de les ajudes indicades a cada Central Sindical, la qual haurà de justificar davant els Serveis Econòmics d'aquesta Conselleria la despesa considerada en els termes i les condicions legals aplicables.   
Cosa que és acordada a València, a 27 de desembre de 1985, perquè en prengueu coneixement i siga notificat a les Centrals Sindicals afectades i als Serveis Econòmics de la Secretaria General.   
El Conseller de Treball i Seguretat Social,  
MIQUEL DOMENECH I PASTOR